חיים גבתי

חיים גְּבָתי (סביטץ) (29 בינואר 1901 – 19 באוקטובר 1990) היה חקלאי ואיש ציבור ישראלי, שכיהן כחבר הכנסת ושר בממשלות ישראל. ממייסדי קיבוץ גבת, מהוגי איחוד הקיבוצים וממובילי איחודו עם חבר הקבוצות ליצירת "איחוד הקבוצות והקיבוצים", מזכיר האיחוד (1959 - 1963), מזכיר ברית התנועה הקיבוצית (1963 - 1964), מנכ"ל משרד החקלאות, בנוסף לכך, גבתי הוא חתן פרס ישראל על תרומה מיוחדת לחברה ולמדינה בעבודה ובתעשייה לשנת תשמ"ב.

==ביוגרפיה==

גבתי נולד כחיים סביטץ ב-29 בינואר 1901 בעיירה פינסק בתחומי האימפריה הרוסית, דרומית מערבית למינסק (ב-1920 העיירה הפכה לחלק מהרפובליקה הפולנית השנייה). גבתי קיבל חינוך מסורתי וכללי. את לימודי התיכון הוא סיים בווילנה, שם גם למד בסמינר למורים עבריים. גבתי היה פעיל ציוני וב-1924 היה לחבר בוועד המרכזי של פועלי ציון בוורשה. באותה שנה גבתי עלה לארץ ישראל במסגרת העלייה הרביעית.

נמנה עם מייסדי קיבוץ גבת ב-1926 ושינה את שם משפחתו על שם הקיבוץ, מילא תפקידי מזכיר ומרכז המשק, היה מראשי הקיבוץ המאוחד וחבר המרכז החקלאי. עם הפילוג בקיבוץ המאוחד היה מהוגי איחוד הקיבוצים וממובילי האיחוד עם חבר הקבוצות לגוף החדש "איחוד הקבוצות והקיבוצים". ב-1954 עבר לקיבוץ יפעת.

בשנים 1950–1958 כיהן כמנכ"ל משרד החקלאות, בשנים 1959–1963 כיהן כמזכיר "איחוד הקבוצות והקיבוצים", ועם הקמת ברית התנועה הקיבוצית – ארגון-גג של התנועות הקיבוציות לפני איחודן לתנועה אחת – כיהן בשנים 1963–1964 כמזכיר הברית. הוא נקרא לתפקיד שר החקלאות, שאותו מילא מטעם המערך במשך חודשיים בממשלה ה-11 (מ-9 בנובמבר 1964), במשך כל כהונת הממשלות ה-12, ה-13 וה-14, חלקית בממשלה ה-15 וכן בממשלה ה-16.

בשנת 1966, יזם את חוק ההתיישבות החקלאית, שמטרתו החוק למנוע ספסרות בקרקעות ומכסות מים ולהבטיח שקרקע חקלאית תשמש לחקלאות ולא למטרות אחרות. החוק עבר בקריאה ראשונה בנובמבר 1966 ברוב גדול, בתמיכת המפלגות המערך לאחדות פועלי ארץ ישראל, המפד"ל, גח"ל, ומפ"ם.

כיהן כשר הבריאות ושר הפיתוח במהלך הממשלה ה-15, נבחר לכנסת בבחירות לכנסת השישית ב-11 בנובמבר 1965, כיהן כח"כ בכנסת השביעית ועמד בראש "הוועדה הבינמשרדית להתיישבות חדשה" שחילקה את משבצות ההתיישבות לתנועות השונות. בשנת תשמ"ב זכה בפרס ישראל על "תרומה מיוחדת לחברה ולמדינה בעבודה ובתעשייה". גבתי נפטר מדום לב ונקבר בבית הקברות המשותף לקיבוצים גבת, יפעת ורמת דוד.

==כתביו==
* פיתוח החקלאות בישראל כיצד?, הקריה, תל אביב: משרד החקלאות – המרכז המשותף להדרכה חקלאית – מדור הפרסומים, תשי"ח<ref></ref>.
* 100 שנות התיישבות: תולדות ההתיישבות היהודית בארץ ישראל, 2 כרכים, תל אביב: הקיבוץ המאוחד, תשמ"א 1981. (ראה אור בתרגום לאנגלית ב-1985 ובתרגום לסינית ב-1996)
* סיפור חיי, תל אביב: הקיבוץ המאוחד, תשמ"ה 1985. (אוטוביוגרפי)
* הכר את הקבוץ, תל אביב: הקיבוץ המאוחד, 1987.

<div class="mw-content-ltr">
* Chaim Gvati, A Hundred Years of Settlement: The Story of Jewish Settlement in the Land of Israel; English translation edited by Fred Skolnik, Jerusalem: Keter Pub. House, 1985. (אנגלית: 100 שנות התיישבות)
</div>

==לקריאה נוספת==
* דן מס, 'חיים גבתי ז"ל: האדריכל של החקלאות בישראל', השדה עא, ב (1990), 314–315.

==קישורים חיצוניים==

* [http://www.worldcat.org/identities/lccn-n82-113151 חיים גבתי] באתר WorldCat Identities
* 
* 
* 
* 
*
* 

==הערות שוליים==

קטגוריה:חברי פועלי ציון
קטגוריה:אנשי העלייה הרביעית
קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם המערך מפא"י-אחדות העבודה
קטגוריה:מזכירי איחוד הקבוצות והקיבוצים
קטגוריה:מנכ"לי משרד החקלאות
קטגוריה:גבת: אישים
קטגוריה:מייסדי קיבוצים
קטגוריה:זוכי פרס ישראל על תרומה מיוחדת לחברה ולמדינה
קטגוריה:חברי כנסת זוכי פרס ישראל
קטגוריה:ישראלים ילידי האימפריה הרוסית
קטגוריה:חברי הכנסת השישית
קטגוריה:חברי הכנסת השביעית
קטגוריה:שרים שכיהנו בעת שלא היו חברי כנסת
קטגוריה:שרי ממשלת ישראל
קטגוריה:יפעת: אישים
קטגוריה:אישים הקבורים בבית הקברות המשותף לגבת, יפעת ורמת דוד
קטגוריה:שרי ממשלת ישראל האחת עשרה
קטגוריה:שרי ממשלת ישראל השלוש עשרה
קטגוריה:שרי ממשלת ישראל הארבע עשרה
קטגוריה:שרי ממשלת ישראל השש עשרה
קטגוריה:ישראלים שנולדו ב-1901
קטגוריה:ישראלים שנפטרו ב-1990